De nøjes ikke kun med at producere den. De skåler også i den. Spritten. Mandag er nemlig ikke nogen helt almindelig dag for De Danske Spritfabrikker i Aalborg, da fabriken er blevet udnævnt til et af landets industriminder. - Det er helt fantastisk, og vi er meget stolte, siger Claus Nielsen, fabrikschef på De Danske Spritfabrikker i Aalborg og fortsætter: - De sidste år har vi været i en fantastisk situation, da vi har udvidet fabrikken, siger fabrikschefen til TV2/NORD. De sidste par år har spritfabrikkerne i Aalborg gennemgået en renovering og er også erklæret bevaringsværdige.

Opsummering:
Der er stor glæde på spritfabrikkerne i Aalborg, efter at Kulturarvstyrelsen har udnævnt virksomheden til at være landets 8. nationale industriminde